
Într-un context social, atitudinea faţă de săraci în spiritul Euharistiei poate 
avea o dublă semnificaţie. În sens strict, se referă la caritatea care izvorăşte din 
Euharistie şi care, pentru a fi autentică, nu poate rămâne indiferentă în faţa să- 
răciei şi a dezechilibrului material ce viciază societatea contemporană. În sens 
larg, se referă la noul mod de a fi al omului credincios, îmbogățit existențial 
prin Euharistie şi la misiunea de a îmbogăţi la rândul său o lume săracă, săracă 
în primul rând în fiinţă, din care se naşte orice alt fel de sărăcie. 

Înţeleg aici ființa ca generozitate, ca dinamism creator, care în structura sa 
naturală este fragilă, riscând mereu să se întoarcă spre sine însăşi. Răscumpă- 
rarea activă în Biserică recuperează şi consolidează acest dinamism generos, 
prin Cuvânt şi Sacramente, inserându-l în însăşi fiinţa divină. 

Specificul Euharistiei în acest proces, alături de celelalte sacramente, este 
o prezenţă de o intensitate unică şi un dinamism de comunicare de o calitate de- 
osebită!. Şi dacă este moral ceea ce coincide cu ceea ce este, fundamentul prim 
al acţiunii morale a credinciosului este realitatea cea mai profundă a fiinţei sale: 
filiatia divină. Omul primeşte o comunicare reală a lui Dumnezeu care pă- 
trunde în structurile cele mai profunde ale fiinţei. Si deoarece această filiatie 
adoptivă este realizată de Duhul lui Cristos mort şi înviat, se poate spune că 
Fiul în autocomunicarea sa întemeiază fiinţa celui credincios, şi prin urmare şi 
acțiunea sa morală’. 

De aceea prefer să tratez această temă în sensul ei larg pentru a putea identi- 
fica elementele constitutive ale bogăției ființiale a celui credincios: iubirea, 
comuniunea şi pacea, într-o atmosferă entuziastă şi generoasă, aşa cum le gă- 
sim în doctrina euharistică a sfântului evanghelist loan. Urmărind revelarea 
învăţăturii despre Euharistie în cea de-a patra evanghelie, putem contura trăsă- 
turile pe care darul Domnului le întipăreşte în personalitatea umană. 


! R. TREMBLAY, ,,L’eucharistie et le fondament christologique de la morale chrétienne”, 
Studia Moralia 33/1 (1995) 59. 
? R. TREMBLAY, „L’eucharistie...”, 58. 

1. Valoarea Euharistiei* 


Venind pe pământ pentru a comunica oamenilor viața sa, divină şi eternă, 
Cristos devine centrul istoriei umane, forţa care îl introduce pe om într-o relaţie 
filială cu Tatăl, propria sa relaţie. În acest sens, Euharistia este calea privile- 
giată pentru a asimila această viaţă nouă: „Dacă nu mancati trupul Fiului Omu- 
lui şi nu beti sângele lui nu veti avea viaţa în voi. Cine mănâncă trupul meu si 
bea sângele meu are viaţa veşnică şi eu îl voi învia în ziua de apoi” (In 6,53-54). 

Isus vorbeşte despre Euharistie plecând de la o realitate comună: faptul că 
mâncarea şi băutura sunt necesare pentru existență. Dar minunea constă în 
faptul că este vorba despre carnea şi sângele Fiului Omului. Astfel, a mânca şi 
a bea au o altă finalitate: viaţa eternă care este oferită sufletului în viaţa de după 
moarte, dar şi trupului în învierea care va avea loc la sfârşitul timpurilor. Hrana 
euharisticà realizează o transformare intimă a fiinţei umane, ridicând-o la un 
nou grad de existenţă, introducând-o în existenţa personală a lui Cristos, cu 
care stabileşte un raport sacramental de intimitate: „Cine mănâncă trupul meu 
şi bea sângele meu rămâne în mine şi eu în el” (n 6,65). 

Instituind o astfel de imanentà reciprocă — a lui Cristos în cel credincios şi 
a celui credincios în Cristos —, Euharistia dezvoltă două căi ale vieţii eterne: pe 
de o parte transformă existenţa celui credincios, supusă timpului şi morții, într- 
una chemată la nemurire, participând la însăşi existenţa lui Dumnezeu. Pe de 
altă parte asimilează chiar şi existenţa pământească, comunicându-i un nou 
mod de a fi, care devine un nou mod de a acţiona, într-o eternitate deja pre- 
zentă”. 

Puterea transformatoare a Euharistiei este puterea lui Cristos înviat. Trupul 
şi sângele sunt acum prezente în starea lor glorificată: dăruindu-se în banchetul 


3 Analiza urmează structura şi conţinutul unui articol al părintelui Jean GALOT, „Il valore 
dell'Eucaristia”, publicat în Civiltà Cattolica, iunie 2000, din care am încercat să evidentiez 
elementele importante pentru tema noastră. 

4 Pentru a defini realitatea creştină trebuie insistat asupra sacramentalitàtii (desacralizarea 
nu se confundă cu desacramentalizarea), asupra integrării semnificației şi a valorii sale ima- 
nente, a timpului şi a spaţiului său într-o dimensiune escatologică ce nu anulează umanitatea 
decăzută, ci, dimpotrivă, garantează măreţia ei răscumpărată. Această inserare a lumii decăzute 
în dimensiunea escatologică, răscumpărată în mod desăvârşit se realizează concret şi unic în 
Cristos Euharisticul. A trăi în mod personal înseamnă a trăi în Cristos: o astfel de existenţă este 
sacramentală, centrată pe Euharistie (datorită căreia subzistă), pe forţa ei vitală. Pentru teologia 
morală, criteriile de judecată trebuie să fie cele derivate din valoarea sacramentală a vieţii, a 
existenţei şi a libertăţii umane. Cf. J.D. KEEFE, „Verso una morale eucaristica”, Rivista di teo- 
logia morale 24 (1984) 675. 

euharistic, asimilează viaţa credinciosului în viaţa lui Cristos. Dacă hrana obis- 
nuită este asimilată de trup şi devine energie pentru viaţă, în Euharistie este toc- 
mai invers: în mod paradoxal mâncarea şi băutura nu sunt transformate ci îl 
transformă pe cel care le consumă cu credinţă. Şi acest lucru îl înţelegem mai 
bine dacă ne gândim la carne şi băutură nu ca la nişte lucruri, ci ca la o per- 
soană. Persoana lui Cristos transformă real viaţa noastră printr-o prezenţă in- 
timă reciprocă. 

Semnificaţia sfintei Euharistii este redată nu numai în învăţătura lui Cristos 
dar şi în structura euharisticà ce caracterizează împlinirea misiunii sale salvi- 
fice. Evanghelia după sfântul loan ilustrează această structură plasând progre- 
siv cele trei discursuri despre Euharistie în preajma celor trei sărbători ale Paş- 
telui din viaţa publică a lui Isus, oferindu-le astfel o semnificație euharistică. 


2. Prima sărbătoare a Paștelui: transformarea vinului 
la nunta din Cana 


Prima sărbătoarea a Paştelui din viaţa publică a lui Isus urmează imediat 
după minunea de la nunta din Cana. Evanghelistul menţionează expres această 
apropiere, adăugând în finalul relatării: „Paştele iudeilor era aproape” (In 2,13). 
Isus se îndreaptă spre Ierusalim pentru a celebra sărbătoarea. Intenţionează să-i 
confere o nouă semnificaţie, aşa cum face cu toate manifestările liturgice iu- 
daice. Minunea de la nunta din Cana proiectează o lumină asupra sensului aces- 
tei schimbări. 

Intervenţia minunată este justificată de circumstanţe: din cauza lipsei vinului 
sărbătoarea nuptialà era sortită esecului. Pe de o parte situaţia defineşte finali- 
tatea intervenţiei divine, pe de altă parte cadrul este folosit mai târziu de Isus 
ca imagine a Împărăției Cerurilor: „Împărăţia Cerurilor este asemenea unui rege 
care a făcut nuntă pentru fiul său” (Mt 22,2). La Cana o dată cu vinul este trans- 
format însuşi banchetul nuptial, devenind banchetul alianţei lui Cristos cu uma- 
nitatea, instaurarea Împărăției. Chiar dacă este numai o imagine profetică, e 
destinată să devină realitate concretă în Euharistie. Episodul din Cana se înscrie 
în planul Tatălui, devenind momentul în care este anunţat banchetul nuptial al 
Fiului său. Împărăţia instaurată de Isus îşi găseşte realizarea completă în 
banchetul euharistic. Euharistia şi Împărăţia lui Dumnezeu sunt intim unite, 
căci fără Euharistie banchetul ar rămâne doar o imagine. 

Modul în care Isus săvârşeşte minunea anunţă taina Euharistiei. Transfor- 
marea apei în vin prefigurează transformarea vinului în sângele preasfânt. Cu 
siguranţă, ar fi putut procura vin în multe alte feluri, însă minunea trimite dis- 

cret la ceea ce mai târziu se va numi transsubstantiere. În acelaşi timp, această 
creştere calitativă trimite la sensul Euharistiei în noi: transformarea în oameni 
buni, mai buni. 

Evanghelia subliniază abundența şi calitatea deosebită a vinului minunat. 
Cele şase amfore umplute de servitori aveau o capacitate considerabilă; este 
vorba despre o cantitate care depăşeşte cu mult nevoile imediate ale banche- 
tului. 

De ce în această primă vestire a Euharistiei, folosirea vinului o precede pe 
cea a pâinii, deşi în mod firesc se întâmplă invers? Se pare că Isus a dat priori- 
tate vinului, deoarece are o putere de semnificaţie superioară în a reda dimen- 
siunea fundamentală a Euharistiei, reprezentând prin excelenţă elementul co- 
mun al oricărui banchet nuptial şi simbolizând bucuria în prezenţa mirelui si 
a iubirii lui pentru umanitate. Prioritatea acordată vinului arată că Euharistia nu 
este destinată numai să asigure supraviețuirea vieţii de credinţă, ci să creeze en- 
tuziasm şi generozitate într-un fel de ebrietate supranaturală”. 

Episodul din Cana ajută la înţelegerea rolului Mariei în raport cu Euharistia. 
Ea era prezentă la banchet pentru a sluji. Se pare că tocmai dorită ei a fost invi- 
tat să participe şi Isus împreună cu ucenicii. Deci Maria îl introduce pe Isus la 
banchet. Apoi, din iniţiativa ei a avut loc minunea care a salvat sărbătoarea şi 
a vestit Euharistia. Chiar dacă minunea este opera exclusivă a lui Cristos, Maria 
are un rol unic în instituirea Euharistiei ca si la Întruparea Fiului lui Dumnezeu. 
Credinţa sa a precedat minunea în vreme ce credinţa apostolilor a urmat-o. 
Ceea ce a spus servitorilor: „Faceţi ceea ce vă va spune” (In 2,5) a fost decisiv 
pentru abundența vinului minunat“. 


3. A două sărbătoare a Paştelui: înmulţirea pàinilor 


Minunea înmultirii pàinilor precede a doua sărbătoare a Paştelui din viaţa 
publică a lui Isus. De această dată evanghelistul face precizarea înainte de a 
relata evenimentul, voind să sublinieze clar legătura lui cu sărbătoarea (n 6,4). 
Episodul conţine câteva elemente care trimit la Euharistie: punctul de plecare, 


5 O minune cvasidionisiacă pentru că permite oamenilor deja înveseliti de vin să bea si 
iarăşi să bea un vin neasemuit ca să ajungă la o altă beţie. Iubirea omenească este adusă aici la 
o incandescenţă mistică. Cf. O. CLEMENT, Trupul morții si al slavei, Christiana, Bucureşti 
1996, 74. 

ê Fecioara Maria, cu „adâncul ei de milostivire, în sensul visceral al cuvântului, milostivire 
pe care Biblia o atribuie lui Dumnezeu însuşi, slujeşte ca mijlocitoare şi este ea cea care obţine 
minunea. Cf. O. CLEMENT, Trupul morții si al slavei, 74. 

motivul intervenţiei este, ca şi la nunta din Cana, o iremediabilă sărăcie umană, 
care reclamă intervenţia divină. Rugăciunea de mulțumire a lui Isus (n 6,11) 
dă numele ritului de mulţumire — euharistia. Dorinţa lui Isus de a aduna bucă- 
tile rămase, pentru a nu se pierde nimic, revelează abundența generoasă şi cali- 
tatea darului divin. Entuziasmul mulţimii care vrea să-l proclame rege confirmă 
legătura dintre instaurarea Împărăției şi banchetul euharistic. 

Discursul pe care Isus îl ţine a doua zi în sinagoga din Cafarnaum este o 
introducere în profunzimea doctrinei euharistice. În primul rând este precizată 
intenţia acestei minuni: Isus nu a venit să dea oamenilor o mâncare pămân- 
tească, ci una suprafirească „Adevăr, adevăr vă spun: mă căutaţi nu pentru că 
ati văzut semne, ci pentru că ati mâncat din pâini şi v-aţi săturat. Lucrati nu 
pentru hrana pieritoare, ci pentru hrana care rămâne spre viața veşnică, pe care 
v-o va da Fiul Omului; căci pe el l-a însemnat Dumnezeu Tatăl cu sigiliul său” 
(In 6, 26-27). Înmulțirea pâinilor trebuia să fie un semn pentru Euharistie, însă 
multi nu l-au înţeles reducându-l doar la o masă îmbelsugatà, în spiritul promi- 
siunilor mesianice. Însă adevărata mâncare este aceea care conduce la viața cea 
veşnică oferită de Isus. Pecetea pe care a primit-o de la Tatăl, ca Fiu al Omului, 
garantează autenticitatea acestui dar, căci Tatăl este izvorul oricărei vieţi. Celor 
care îi reproşează lui Isus că Moise le-a dat pâine în pustiu le răspunde: „Ade- 
văr, adevăr vă spun: nu Moise v-a dat pâinea din cer, ci Tatăl meu vă dă pâinea 
din cer, cea adevărată. Căci pâinea lui Dumnezeu este aceea care coboară din 
cer şi dă viaţă lumii” (n 6,32-33). Prin această declaraţie Isus surprinde două 
din misterele vieţii sale: Întruparea si Euharistia. El este cel care a coborât din 
cer ca pâine pentru viaţa cea veşnică. 

Isus spune în continuare „Eu sunt pâinea vieţii; celui care vine la mine nu-i 
va mai fi foame şi celui care crede în mine nu-i va mai fi sete niciodată” (In 
6,35). Cel care se prezintă pe sine cu numele lui Dumnezeu Eu sunt îşi reven- 
dică un aspect esenţial al darului divin, care prin intermediul lui este oferit 
umanităţii. El este pâinea vieţii şi, ca Dumnezeu, poate împlini aspiraţia spre 
infinit a fiinţei umane. Ceea ce el oferă în pâinea euharistică este însăşi viaţa 
divină. O condiţie se impune totuşi pentru realizarea acestei comunicări: cre- 
dinta. Din context reiese că este vorba de credinţa în Euharistie, în pâinea vieţii 
care este Isus. Era o dificultate pentru cei care entuziasmați de minunea înmul- 
țirii pâinilor nu doresc decât repetarea ei şi nu pricep semnificaţia unei altfel de 
pâini. Însă viaţa eternă oferită în Euharistie este accesibilă doar celui care 
crede: „Adevăr, adevăr vă spun, cine crede are viaţa veşnică” (In 6,47). 

Pentru alţii, era greu de înţeles învăţătura despre carnea şi sângele care tre- 
buie consumate ca hrană: „Cum poate acesta să ne dea să mâncăm trupul său?” 

(n 6,52). Această ipoteză le repugnă. Însă Isus precizează semnificaţia cuvin- 
telor sale pentru a veni în ajutorul ascultătorilor săi: „Vă scandalizează acest 
lucru? Dar dacă l-aţi vedea pe Fiul Omului urcându-se acolo unde a fost mai 
înainte?” (In 6,61-62). Nu este vorba despre trupul Fiului Omului în condiția 
lui pământească, ci în cea cerească, transformată de Duhul Sfânt, glorificatà la 
dreapta Tatălui: „Duhul este acela care dă viaţă, trupul nu foloseşte la nimic” 
(n 6,63). Doar trupul lui Cristos glorificat, însufletit de Duhul Sfânt, poate co- 
munica viaţa cea veşnică. 

Doctrina euharistică trebuie primită şi înţeleasă în spiritul acestui principiu: 
„Cuvintele pe care vi le-am spus sunt duh şi viaţă” (n 6,63). Şi expresia tre- 
buie considerată în structura ei ebraică, „cuvintele pe care vi le-am spus” 
însemnând, de fapt, „lucrurile despre care v-am vorbit”. Isus a vorbit despre 
trupul şi sângele său care sunt duh şi viaţă în Euharistie. 

Explicaţia necesară pentru a clarifica sensul spiritual al discursului, nu îşi 
atinge scopul. Mai mult, chiar şi dintre aceia care l-au urmat pe Isus ca disci- 
poli au început să murmure şi retrăgându-se „nu mai mergeau cu el” (In 6,66). 
Refuzul credinţei face loc slăbiciunii. 

Este surprinzător faptul că vestirea celui mai mare dintre sacramente a avut 
o primire atât de negativă. Cea mai genială inovaţie divină, destinată să ridice 
existența umană la un nivel superior, a condus la un refuz din partea multora 
dintre discipoli. Isus explică această atitudine: „Nimeni nu poate să vină la 
mine decât dacă îi este dat de Tatăl” (n 6,65). Pentru a crede cu adevărat în 
Euharistie este nevoie de ajutorul special al lui Dumnezeu. 

În ciuda aceste reacţii dezolante, Isus nu retractează nimic din ceea ce a spus 
despre Euharistie. Mai mult, el nici măcar nu mai aduce şi alte explicaţii supli- 
mentare apostolilor, pentru a nu atenta la libertatea adeziunii lor de credinţă. 
Acest moment devine decisiv: ,, Vreti oare să plecaţi şi voi?” (In 6,67). Dacă nu 
pot să creadă în cuvintele învățătorului este mai bine pentru ei să plece. Isus 
este dispus să-i lase pe toţi decât să renunţe la Euharistie, căci fără Euharistie 
nu poate exista Biserica. 

Din fericire darul credinţei în Euharistie se manifestă în persoana lui Petru: 
„Doamne, la cine să mergem? Tu ai cuvintele vieţii veşnice, iar noi am crezut 
şi am cunoscut cà tu eşti sfântul lui Dumnezeu” (In 6,68-69). Semnul de între- 
bare pe care şi-l pune Petru marchează un moment de indecizie si pentru el, în 
fata căruia reacționează afirmând cu entuziasm credinţa lui şi credinţa celorlalți 
apostoli. Mărturisirea de credinţă în Euharistie i-a făcut să rămână fideli voca- 
tiei lor, împlinind până la capăt misiunea pe care le-a încredinţat-o Cristos, de 
a vesti Evanghelia până la marginile pământului. 

Şi totuşi, unul dintre ei nu împărtăşeşte această credinţă. Iuda se eschivează, 
iar Isus îl avertizează: „Oare nu v-am ales eu pe voi doisprezece, dar unul 
dintre voi este un diavol” (n 6,70). Iuda nu crede în pâinea euharistică; a văzut 
înmulţirea pâinilor şi a realizat ce profituri ar putea aduce, el nu are nevoie de 
un alt fel de pâine. Credea prea mult în bani pentru a crede în Euharistie. 

Aşadar, prima vestire explicită a Euharistiei a însemnat un moment hotărâtor 
pentru ascultătorii lui Isus: credinţa sau necredinta. Pentru Iuda a fost momen- 
tul unei opțiuni tragice. Pentru multi, chemaţi şi acceptaţi de Isus, a însemnat 
eşecul. Pentru cei 11 apostoli este momentul unui nou început al credinţei şi al 
fidelității faţă de persoana lui Cristos. Cuvintele lui Petru: „Tu ai cuvintele vie- 
ţii veşnice” sunt expresia credinţei Bisericii în Euharistie. 


4. A treia sărbătoare a Paştelui: Cina cea de Taină 


Momentele pregătitoare ale Euharistiei au fost ca o introducere la prima şi 
a doua sărbătoare a Paştelui din viaţa publică a lui Isus. A treia sărbătoare este 
introdusă prin însăşi instituirea Euharistiei. Ea nu este relatată de către sfântul 
loan probabil pentru că era deja în tradiția primară si în celebrarea liturgică a 
Bisericii. Si totuşi, chiar dacă nu concepe o relatare fidelă a primei celebrări eu- 
haristice, loan a reţinut gesturi şi cuvinte ale lui Isus care ilustrează valoarea 
celebrării şi semnificaţia ei profundă. 


4.1. Atitudinea fundamentală 


Modul în care este redată introducerea la Cina cea de Taină, evidenţiază ati- 
tudinea fundamentală ce susţine Jertfa lui Isus si Euharistia: „Înainte de Sărbă- 
toarea Paştelui, ştiind Isus că îi venise ceasul să treacă din această lume la 
Tatăl, iubindu-i pe ai săi care erau în lume, 1-a iubit până la sfârşit” (n 13,1). 
Atitudinea fundamentală a lui Isus este iubirea pentru oameni, împlinită în jert- 
fa care se apropie: „a sosit timpul să treacă din această lume la Tatăl”. În acest 
moment, o dată cu instituirea Euharistiei, se manifestă generozitatea absolută 
care animă viaţa divină. În timpul Cinei, Isus este conştient de planul Tatălui: 
„ştiind că Tatăl a dat toate în mâinile sale şi că de la Dumnezeu a venit şi la 
Dumnezeu se întoarce” (In 13,3). Această iubire susţine jertfa de sine atât pe 
crucea Calvarului cât şi în celebrarea euharistică. Aşa cum este inseparabilă de 
Întrupare, Euharistia este inseparabilă de Cruce, purtând în ea bogăţia spirituală 
a mântuirii pentru a o oferi lumii. 

Evanghelistul loan vrea să scoată în evidenţă relaţia dintre Tatăl şi Fiul care 
subzistă în Euharistie şi în Jertfa Crucii. Nu este doar iubirea lui Cristos pentru 

oameni, ci, în primul rând, iubirea pentru „ai săi”, adică pentru aceia care tră- 
iesc cu el, care lucrează împreună cu el; iubirea dintre Tatăl şi Fiul este iubirea 
supremă. Prin Euharistie, Isus confirmă că Tatăl i-a dat totul, deoarece dispune 
în mod liber de trupul şi sângele său pentru a le comunica omului; confirmă şi 
întoarcerea lui la Tatăl, deoarece prin Jertfa Crucii oferă trupul său ca mâncare 
şi sângele său ca băutură. Întelegem astfel că jertfa euharistică celebrată în co- 
munitatea creştină este în primul rând expresia comunicării dintre Tatăl şi Fiul. 

Punând în lumină această intimitate a Fiului cu Tatăl, sfântul loan ne ajută 
să înţelegem mai bine sensul expresiei Euharistie: aducerea de mulțumire a 
Fiului, care este însufletità de dorinţa de a se jertfi pe sine Tatălui, pentru tot 
ceea ce a primit de la el. Această mulţumire atinge forma desăvârşirii. Oferirea 
de sine a lui Isus este totală, restituindu-i Tatălui totul. Integralitatea Jertfei co- 
respunde plinătăţii darului primit. Este vorba despre o realitate care depăşeşte 
cu mult cultul religiei iudaice: revelația Sfintei Treimi, transformă relaţia dintre 
Dumnezeu şi om. Paştele este introdus în relaţia dintre Tatăl şi Fiul, infinit su- 
perioară sacrificiilor pascale iudaice. 


4.2. Spiritul de slujire 


Cina cea de Taină începe cu Isus care spală picioarele ucenicilor. Gestul 
pare că intră în conflict cu autoritatea lui Isus care instituie Euharistia şi porun- 
ceşte apostolilor să ducă mai departe această celebrare: „Faceţi aceasta în 
amintirea mea” (Lc 22,27). Or, Paştele era celebrarea memoriei faptelor minu- 
nate ale lui Dumnezeu, centrul oricărui cult, iar Isus îl orientează spre sine, Eu- 
haristia fiind memorialul persoanei sale. 

Tocmai prin spălarea picioarelor această autoritate divină revelează pro- 
funda sa semnificaţie. Gestul intervine în momentul în care, la cina Euharistică, 
risca sà se declanşeze vechea dispută a apostolilor asupra întàietàtii, a primului 
loc la masă. Isus arată clar celor din cenacol sensul autorităţii sale, care este au- 
toritatea supremă şi care va fi încredinţată celor ce vor continua celebrarea Eu- 
haristiei în numele său. 

Dacă evanghelistul Luca relatează numai afirmarea sensului acestei autori- 
tàti, care este slujire: „Însă eu sunt în mijlocul vostru ca unul care slujeşte” (Le 
22,27), loan descrie cu de-amănuntul actul concret al acestei slujiri: „s-a ridicat 
de la Cină, şi-a pus hainele deoparte şi, luând un ştergar, s-a încins. Apoi a 
turnat apă într-un vas de spălat, a început să spele picioarele discipolilor şi să 
le şteargă cu stergarul cu care era încins” (In 13,4-5). 

Refuzul spontan pe care îl manifestă Petru arată diferenţa de mentalitate 
între Maestru şi discipol. Chiar şi acceptarea unui asemenea gest presupune 
convertirea. Ucenicii mai au de străbătut un drum lung până vor atinge idealul 
de slujire umilă pe care îl contemplă în Maestru. De aceea Isus insistă: „Aşadar 
dacă eu, Domnul şi Învățătorul vostru, v-am spălat picioarele, şi voi trebuie să 
vă spălaţi picioarele unii altora. Căci v-am dat exemplu ca si voi să faceţi asa 
cum v-am făcut eu”. Isus nu trebuie doar admirat, ci exemplul său trebuie ur- 
mat. Precizarea lui Isus indică faptul cà Euharistia poate fi celebrată numai în 
spirit de reciprocă slujire, care să manifeste comportamentul lui Isus. 

Istoria însă, de multe ori chiar şi cea a Bisericii, demonstrează că nu este 
tocmai simplu să exerciti autoritatea ca slujire, adică nu pentru onoarea şi avan- 
tajul propriu. Euharistia o cere şi oferă în acelaşi timp forţa morală de a o îm- 
plini. 


4.3. Iubirea reciprocă 


Nu din întâmplare Isus formulează porunca iubirii față de aproapele în ca- 
drul Cinei Euharistice: „Vă dau o poruncă nouă: să vă iubiţi unii pe alţii. Asa 
cum eu v-am iubit, să vă iubiţi unii pe alții” (n 13,34-35). 

Porunca este cu adevărat nouă, chiar dacă Legea iudaică conţine un precept 
asemănător în Cartea Leviticului: „Să iubeşti pe aproapele tău ca pe tine însuţi” 
(Lev 19,18). Întrebat de un învățător al Legii, asupra celor mai importante po- 
runci, Isus o citează pe aceasta, ca fiind a doua, după porunca iubirii lui Dum- 
nezeu (Mt 22,37-40). Însă adresându-se ucenicilor îi dă un sens superior: dacă 
în Lege măsura iubirii față de aproapele este iubirea de sine, în noua Lege 
această măsură este cu mult mai mare: este însăşi iubirea lui Cristos. Noi 
trebuie să iubim aşa cum a iubit Cristos şi pentru că ne-a iubit Cristos. Noua 
iubire este porunca lui Cristos nu doar pentru că el a formulat-o, ci pentru că 
el însuşi o trăieşte. 

Astfel, iubirea faţă de aproapele comportă un caracter nemărginit. Trebuie 
să iubim fără limite, deoarece Isus a distrus orice ar putea împiedica această 
iubire: „Eu însă vă spun: iubiţi pe duşmanii vostri şi rugati-và pentru cei care 
că persecută, ca să fiți fiii Tatălui vostru din ceruri, care face să răsară soarele 
său şi peste cei buni şi peste cei răi şi să plouă şi peste cei drepţi şi peste cei 
nedrepti” (Mt 5,44-45)'. Este vorba despre aceeaşi iubire care iartă fără limite: 


7 Textul evanghelic este tradus „ca să fiţi fiii Tatălui vostru”, însă el presupune o particulă 
aramaică ce poate indica fie cauzalitatea, fie finalitatea. Traducerea greacă a preferat sensul 

„Nu-ţi spun (să ierti) până la şapte ori, ci până la şaptezeci de ori câte şapte” 
(Mr 18,22). 

Exigentele acestei iubiri sunt mari. De aceea Isus a ales momentul instituirii 
Euharistiei pentru a o propune. El oferă în Euharistie puterea de a iubi dincolo 
de capacitățile naturii umane, respingând astfel orice obiectie întemeiată pe 
incapacitatea de a observa porunca iubirii faţă de aproapele. Prin Euharistie se 
angajează să comunice propria iubire celor care de acum trebuie să iubească aşa 
cum el a făcut-o. Isus întemeiază astfel noua etică creştină care trebuie să consi- 
dere întreg comportamentul uman ca o manifestare a iubirii divine. 


4.4. Darul unităţii si al păcii 


Ultima Cină revelează Euharistia ca izvor al unităţii şi al păcii. Comuniunea 
dintre Tatăl şi Fiul devine modelul unităţii între oameni: „Mă rog... ca toţi să 
fie una, după cum tu Tată eşti în mine şi eu în tine, ca şi ei să fie în noi una, 
pentru ca lumea să creadă că tu m-ai trimis” (n 17,21). 

Pentru ucenici, acest moment putea deveni ocazie de discordie, în încercarea 
de a dobândi primul loc la masă. De aceea Isus nu propune doar un simplu 
ideal uman de intensă fraternitate, ci modelul suprem al unităţii divine între 
Tatăl şi Fiul. Dificultatea consta în a face să pătrundă această unitate în inimile 
lor. În rugăciunea sa, Isus nu cere doar ca oamenii să formeze unitatea ca noi, 
ci în noi, adică inserati în unitatea perfectă a dumnezeirii. Adevărata comuni- 
une, stabilă şi definitivă nu poate fi rezultatul efortului uman, ci coboară de sus. 
Şi acest lucru se realizează în chip particular în Euharistie prin care fiinţa di- 
vină a lui Cristos interpelează persoana umană în profunzimea fiinţei sale şi, 
purificând-o, o introduce în dinamica misterului Trinitar. 

De aceea nu trebuie ignorat faptul că Isus a rostit rugăciunea pentru unitate 
la încheierea primei celebrări euharistice; unitatea perfectă este rodul Euha- 
ristiei: „Eu în ei şi tu în mine, ca să fie desăvârşiţi în unire” (In 17,23). Această 
perfecţiune recere un efort deosebit pentru a depăşi toate neînțelegerile, pentru 
a îndepărta ocaziile de dispută, pentru a îndrepta greşelile comise, pentru a ierta 
ofensele primite, pentru a-l înţelege pe celălalt, pentru a încuraja apropierea şi 
dialogul. Este un efort care se întemeiază în dinamica harului oferit cu genero- 
zitate în Euharistie. 


final „ca să fiţi fiii...”. Însă se pare că Isus voia să exprime cauzalitatea: „pentru că sunteţi 
fiii...”. Cf. FRANCO MARTINEZ, Jesu Cristo, su persona y su obra en la carta a los Hebreos, 
Ciudad Nueva, Madrid 1992, 131-143. 

Cu instaurarea unităţii euharistice, se realizează şi pacea. Isus precizează că 
pacea pe care o oferă el este diferită: „Pace vă las vouă, pacea mea o dau vouă. 
Să nu se tulbure inima voastră nici să nu se teamă” (n 14,27). El este singurul 
care poate restabili fiinţa umană în pace, împlinind reconcilierea cu Tatăl. Cel 
care datorită păcatelor trăia frica de faţa marelui Judecător este acum eliberat, 
pentru a trăi într-o atmosferă de prietenie şi de încredere în iubirea divină. 

Aceasta este pacea pe care se întemeiază şi care promovează orice alt fel de 
pace: religioasă, socială sau internațională. Este izvorul care alimentează însăşi 
fericirea: ,,Fericiti făcătorii de pace, căci ei vor fi numiţi fii ai lui Dumnezeu” 
(Mt 59). 


Concluzie 


Oprindu-ne asupra elementelor fundamentale ale revelării misterului euha- 
ristic în Evanghelia după sfântul loan, putem descifra valoarea sfintei Euha- 
ristii şi relaţia ei organică cu fiinţa celui credincios. 

La nunta din Cana, vinul miraculos semnifică efervescenta comunicării eu- 
haristice; la înmulțirea pâinilor, întărirea ucenicilor semnifică eficienţa Euharis- 
tiei, iar instituirea sfintei Euharistii ilustrează elementele ei fundamentale: cari- 
tatea slujitoare, comuniunea şi pacea. 

Întâlnirea personală cu Cristos, care se dăruieşte în celebrarea euharistică, 
aşteaptă un răspuns care să angajeze întreaga existenţă. Trimiterea de la sfârşi- 
tul celebrării, mai mult decât un rămas bun, un salut, un semn că adunarea s-a 
terminat, înseamnă un mandat: acela de a împărtăşi cu ceilalți experienţa mân- 
tuirii în toată bogăţia semnificației sale. Comuniunea euharisticà se transformă 
în viaţă euharistică: în familie, pe stradă, la muncă, în economie, cultură, poli- 
tica’. 

Moralitatea creştină este un cult continuu adus lui Dumnezeu, este realizarea 
imaginii sale, sau nu este nimic. Această putere de a deveni imaginea lui Dum- 
nezeu vine din Întrupare, din viaţa nouă în Cristos, care este pentru noi ima- 
ginea lui Dumnezeu. Ea nu încetează o dată cu înălţarea, deoarece Domnul 


5 „Pacea pe pământ, care se naşte din iubirea faţă de aproapele, este efectul şi imaginea păcii 
lui Cristos, ce izvorăşte de la Dumnezeu Tatăl. Căci Fiul Întrupat, Principele păcii, i-a împăcat 
pe toţi oamenii cu Dumnezeu prin Crucea sa şi, restabilind unitatea tuturor într-un singur popor 
si într-un singur trup, a ucis ura în trupul său (cf. Ef 2,16) şi, după triumful învierii sale, a 
revărsat în inimile oamenilor Duhul iubirii” ( GS 78). 

? Cf. I. CHINEZ, ,,Euharistia în viaţa socială”, în, Euharistia în viața Bisericii, ed. W. 
DANCĂ, ARCB, Bucureşti 2000, 169. 

înviat este Cristos euharisticul, prezent în mod continuu în mijlocul acestei 
lumi precare, în umanitatea sa escatologică. 

Prezenţa euharistică — în speciile care simbolizează hrana dătătoare de viaţă 
—, este imanenta lui Cristos cel înviat în lume. Este vorba de o imanentà efi- 
cientă, creatoare, purtătoare de revelaţie, împlinind realitatea şi adevărul uman 
în acelaşi mod ca şi la Întrupare!. 

Ca exigentà pastorală — cel putin în contextul local, în care nu a dispărut 
încă o anumită mentalitate —, se impune ca înainte de a prezenta credincioşilor 
ceea ce trebuie să facă să le fie prezentat ceea ce sunt, sau ar trebui să fie. Căci 
dimensiunea socială a Bisericii se întemeiază nu pe o ideologie, ci pe o doctrină 
socială, care este profund euharistică. 


Riasunto 


In un contesto sociale, l’atittudine verso i poveri nello spirito dell 'Eucaristia 
può avere un duplice significato. In senso ristretto, significa la carità che 
sorge dall’Eucaristia; questa, per essere autentica, non può restare indiffe- 
rente davanti alla povertà e allo squillibrio materiale che sta viziando la 
società contemporanea. In senso più ampio, significa la nuova modalità di 
essere del fedele, arrichitto esistenzialmente attraverso l’Eucaristia; da qui 
scaturisce la missione di arrichire a sua volta un mondo povero, povero 
prima di tutto nel suo essere, sorgente di ogni sorta di povertà. 

Mi sono soffermato sul senso ampio, per poter illustrare gli elementi costitu- 
tivi della richeza dell essere cristiano: l’amore, la comunione e la pace, in 
un ambiente entusiasta e generoso, così come lo troviamo nella dottrina eu- 
caristica del santo evengelista Giovanni. Puntando gli elementi fondamentali 
della rivelazione del mistero eucaristico nel vangelo di Giovanni, possiamo 
decodificare il valore della santa Eucaristia e la sua relazione organica 
coll’essere cristiano. 

Alle noze di Cana, il vino miracoloso significa l’entusiasmo della comunione 
eucaristica, alla moltiplicazione dei pani, l’edificazione dei discepoli signi- 
fica la sua efficacia, e l’istituzione dell’Eucaristia fa vedere i suoi elementi 
fondmentali: la carità, la comunione e la pace. 

La presenza eucaristica — sotto le specie che simbolizano il nutrimento vitale 
—, è l’imanenza del Cristo Risorto nel mondo; questa imanenza è efficace, 
creatrice, revelatrice, realizzando la realtà e la verità umana nello stesso 


10 Cf. I.D. KEEFE, „Verso una morale eucaristica”, 676. 

modo come all'Incarnazione. E se è morale quello che coincide con quello 
che è, il fondamento primario dell’azione morale del cristiano rappresenta 
la realtà più profonda del suo essere: la filiazione divina. L'uomo riceve una 
comunicazione reale del Signore che penetra nelle più profonde strutture del 
suo essere. 

La moralità cristiana è un culto senza interruzione rivolto al Signore, è il 
diventare sua immagine, oppure non rappresenta niente. Questo potere di di- 
ventare immagine di Dio proviene dall’Incarnazione, dall’esistenza ricreata 
in Cristo, che è per noi l’immagine di Dio. Essa non s ’interrompe con l’As- 
censione, perché il Signore Risorto è il Cristo Eucaristico, presente conti- 
nuamente nel mezzo di questo mondo povero, nella sua umanità escatologica. 
Come esigenza pastorale — per lo meno nel contesto locale, nel quale non è 
scomparsa ancora una mentalità legalista—, si richiede che, prima di presen- 
tare ai fedeli ciò che occorre fare, si deve mostrare ciò che lo sono, oppure 
ciò che dovrebbe esserlo. Questo imperativo proviene dal fatto che la di- 
mensione sociale della Chiesa si fonda non su delle ideologie ma su una dot- 
trina sociale, che è profondamente eucaristica. 


